पानी के बिल आने से गुस्साईं, महिलाओं ने किया रोड जाम
सुभाषनगर की महिलाओं ने पानी के बिल आने के विरोध में गुरुवार को भूना रोड पर जाम लगा दिया। जाम की सूचना पुलिस को मिलते ही पुलिस मौके पर पहुंची और जाम को खुलवाया। करीब 20-25 मिनट तक जाम रहा।
मोहल्लावासी माया देवी, गुड्डी देवी, बिंदर, सुमित्रा, रामप्यारी, कलावंती, सीमा ने बताया कि पिछली सरकार ने घरों में पानी की टंकियांं लगवाई थी और कनेक्शन करवाए थे। पिछली सरकार में तो कभी पानी का बिल नहीं आया, लेकिन अब जनस्वास्थ्य विभाग के अधिकारियों ने पानी का बिल भेज दिया। जो सरासर गलत है। बिल आने से गुस्साई महिलाओं ने भूना रोड पर पहुंच कर पानी की खाली टंकियां रखकर जाम लगा दिया। महिलाओं ने रोड पर पानी की खाली टंकिया रखकर करीब 20 मिनट तक जाम रहा। इस कारण लोगों को परेशानी का सामना करना पड़ा।
जाम की सूचना पुलिस को दी गई। सूचना मिलते ही हुडा चौकी प्रभारी कुलदीप कुमार मौके पर पहुंचे और महिलाओं को आश्वासन दिया है कि वह इस बारे में जनस्वास्थ्य विभाग के अधिकारियों से बातचीत करेंगे। पुलिस के आश्वासन के बाद जाम को खुलवाया।
पेयजल योजना के तहत दिए गए कनेक्शनों के बिल आने पर विभाग द्वारा दी गई पानी की टंकियों को सड़क पर रखकर जाम लगाती सुभाषनगर निवासी महिलाएं।
कुछ देर के महिलाओं ने रास्ता रोका था : इंचार्ज
^भूनारोड पर महिलाओं ने कुछ देर के लिए रास्ता रोका था। पुलिस ने मौके पर पहुंच रास्ता खुलवा दिया था। पानी के बिल आने को लेकर उन्होंने ऐसा किया था। आश्वासन दिया है कि उनकी समस्या जनस्वास्थ्य विभाग के अधिकारियों तक पहुंचाएंगे। कुलदीप,इंचार्ज,हुडा चौकी।
hin_Deva hin_Deva hin_Deva hin_Deva hin_Deva hin_Deva hin_Deva